Diari Oficial de la Generalitat Valenciana


Sumari del DOGV 5002, del 10-05-2005 (2005/5026)

Acord de 6 de maig de 2005, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Gandia.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5002

Data del DOGV
:   10-05-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/5026


Data del document
:   06-05-2005

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Gandia
    * administració local
    * expropiació

Acord de 6 de maig de 2005, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Gandia. [2005/X5026]
  
El Consell de la Generalitat, en la reunió del dia 6 de maig de 2005, va adoptar l'acord següent:
  
L'Ajuntament de Gandia, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'equipament del Pou Lombard i conduccions arterials.
  
Aquesta declaració d'urgent ocupació es justifica per les raons següents: l'obra d'equipament del Pou Lombard i conduccions arterials ha de dur-se a terme amb celeritat, ja que és un fet el creixent augment de la població, sobretot en els mesos estivals, i com que s'estima necessària per a l'any 2005 una producció d'abastiment d'aigua d'32.955.139 m3/any, i vista la insuficient producció dels pous que actualment abasteixen la població de Gandia, es considera necessària, per tal de disposar d'un cabal d'aigua suficient per a assegurar l'abastiment, l'ocupació del terreny objecte d'aquestes actuacions, que és la porció estrictament indispensable i en la qual es troben les dues perforacions dutes a terme en el seu moment per la concessionària del servei d'abastiment d'aigua al terme municipal de Gandia, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes pel Ple de la corporació.
  
En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 17 i 32 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, de Govern Valencià, i a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Gandia per a l'execució del projecte d'equipament del Pou Lombard i conduccions arterials.
  
Relació de béns afectats
  
Superfície a expropiar: 547,70 m².
  
Dades cadastrals:
  
?Polígon 3, parcel·la 71.
  
?Límits: nord, amb el barranc de Beniopa; sud, amb la resta d'expropiació; est, amb la parcel·la 73 comas; i oest, amb el camí Gandia-Xeresa i que formen part de la finca els límits de la qual són: nord i est, amb el barranc de Beniopa; sud, amb la parcel·la 70; i oest, amb el camí Gandia-Xeresa.
  
Dades registrals:
  
?Partida Marxuquera.
  
?Superfície: 515.457 m².
  
?Titularitat: Frumesa, SL, quant a ple domini i adquirida mitjançant compravenda en escriptura atorgada a Valencia el 12 de juny de 1995, davant el notari Carlos Pascual de Miguel.
  
?Inscripció: sisena.
  
?Sense càrregues.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions només als efectes d'esmenar possibles errors que s'hagen patit en relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els recursos següents:
  
a) Recurs potestatiu de reposició davant el Consell de la Generalitat, en el termini d'un mes comptat a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició es podrà interposar en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de ju-liol, Reguladora de la Jurisdicció Contenciosa Administrativa.
  
Tot això sense perjuí que els interessats puguen exercir qualsevol altra via que estimen oportuna.
  
València, 6 de maig de 2005
  
La consellera secretària del Consell
  
de la Generalitat, per substitució,